-81-

**Zápisnica**

**zo 9. pracovného zasadnutia Obecného zastupiteľstva**

**v Kráľovej nad Váhom**

**dňa 26. februára 2020**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Mgr. Katalin CsizmadiaIng. Edita HambalkováJán PozsonyiIng. Eliška VargováMário VinczeMgr. Erika Vinczeová |
|  |  |
| **Referentky OcÚ :** | Bc. Erika ŠmátralováAlžbeta VadkertiováIng. Natália Pozsonyiová |
| **Kontrolór obce:** | Štefan Bencze |

Zasadnutie otvoril starosta obce RNDr. Ferenc Bergendi, ktorý privítal prítomných a konštatoval, že všetci poslanci OZ boli pozvaní na zasadnutie pozvánkami zo dňa 14.02.2020. Ospravedlnene chýbali poslanci OZ: Ing. Ladislav Adamkó, Ondrej Kožuch, Ing. Kristína Pozsonyiová.

Priebeh rokovania je nahrávaný a napálený na DVD, čo tvorí prílohu zápisnice.

Na zasadnutí OZ boli prítomní 6 poslanci OZ, obecné zastupiteľstvo bolo uznášania schopné.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Ing. Eliška Vargová

 Mgr. Erika Vinczeová

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 101a/2018-2022/OZ**

*Prezentácia: 6 poslancov OZ*

*Za schválenie overovateľov zápisnice hlasovalo 6 poslancov OZ: Mgr. Katalin Csizmadia, Ing. Edita Hambalková, Ján Pozsonyi, Ing. Eliška Vargová, Mário Vincze, Mgr. Erika Vinczeová*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 101b/2018-2022/OZ**

*Prezentácia: 6 poslancov OZ*

*Za schválenie zapisovateľa zápisnice hlasovalo 6 poslancov OZ: Mgr. Katalin Csizmadia, Ing. Edita Hambalková, Ján Pozsonyi, Ing. Eliška Vargová, Mário Vincze, Mgr. Erika Vinczeová*

**2. Návrh na schválenie programu zasadnutia obecného zastupiteľstva**

Návrh programu predniesol starosta obce:

-82-

1. Otvorenie zasadnutia obecného zastupiteľstva, určenie overovateľov a zapisovateľa zápisnice
2. Návrh na schválenie programu schôdze obecného zastupiteľstva
3. Informácia o plnení uznesení z predchádzajúceho zasadnutia OZ
4. Plán kontrolnej činnosti hlavného kontrolóra Obce Kráľová nad Váhom na I. polrok 2020
5. Správa o kontrolnej činnosti hlavného kontrolóra za rok 2019
6. Žiadosť o prenájom nebytových priestorov kultúrneho domu – Stavba schodov 888 s. r. o. Komárno
7. Kúpa rodinného domu s. č. 407 – znalecký posudok
8. Prístavba materskej školy
9. Plán verejného obstarávania na rok 2020
10. Návrh VZN o vyhradení miesta a ustanovení podmienok na umiestňovanie volebných plagátov na verejných priestranstvách počas volebnej kampane
11. Informácie - Záver

Starosta obce sa opýtal, či má niekto ešte návrh na doplnenie programu

Nakoľko poslanci OZ nemali návrhy na doplnenie programu prijali:

**Uznesenie číslo: 102/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva**

*Prezentácia: 6 poslancov OZ*

*Za schválenie programu hlasovalo 6 poslancov OZ: Mgr. Katalin Csizmadia, Ing. Edita Hambalková, Ján Pozsonyi, Ing. Eliška Vargová, Mário Vincze, Mgr. Erika Vinczeová*

1. **Informácia o plnení uznesení z predchádzajúceho zasadnutia OZ**

**Štefan Bencze, kontrolór obce** – vypracoval správu o kontrole plnenia uznesení z 8. pracovného zasadnutia obecného zastupiteľstva, v krátkosti informoval o obsahu. Správa bola doručená aj poslancom OZ.

K informáciám poslanci OZ nemali pripomienky a prijali:

**Uznesenie číslo: 103/2018-2022/OZ**

**Obecné zastupiteľstvo v Kráľovej nad Váhom**

**b r a l o n a  v e d o m i e**

**informáciu o kontrole plnenia uznesení z 8. pracovného zasadnutia Obecného zastupiteľstva v Kráľovej nad Váhom konaného dňa 28. novembra 2019**

*Prezentácia: 6 poslancov OZ*

*Informáciu brali na vedomie 6 poslanci OZ: Mgr. Katalin Csizmadia, Ing. Edita Hambalková, Ján Pozsonyi, Ing. Eliška Vargová, Mário Vincze, Mgr. Erika Vinczeová*

1. **Plán kontrolnej činnosti hlavného kontrolóra Obce Kráľová nad Váhom na I. polrok 2020**

**Štefan Bencze, kontrolór obce** – vypracoval plán kontrolnej činnosti, ktorý bol zverejnený na webstránke obce.

**Ing. Eliška Vargová, poslankyňa OZ, predsedníčka finančnej komisie** – informovala prítomných, že plán kontrolnej činnosti prerokovala finančná komisia a členovia odporúčajú doplniť kontrolnú činnosť o kontrolu manuálnych zamestnancov obce a ich pracovnú náplň, dodržiavanie pracovného času, miesto výkonu práce, ochranné pracovné pomôcky, BOZP atď. celkovo výkon prace v zmysle platných predpisov.

Po prednesení návrhu poslanci OZ prijali:

**Uznesenie číslo: 104a/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l i**

**doplnenie plánu kontrolnej činnosti hlavného kontrolóra obce o kontrolu zamestnancov obce a ich pracovnú náplň**

*Prezentácia: 6 poslancov OZ*

*Doplnenie kontrolnej činnosti schválili 6 poslanci OZ: Mgr. Katalin Csizmadia, Ing. Edita Hambalková, Ján Pozsonyi, Ing. Eliška Vargová, Mário Vincze, Mgr. Erika Vinczeová*

a

**Uznesenie číslo: 104b/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l i**

**doplnený plán kontrolnej činnosti hlavného kontrolóra Obce Kráľová nad Váhom na I. polrok 2020**

*Prezentácia: 6 poslancov OZ*

*Doplnený plán kontrolnej činnosti schválili 6 poslanci OZ: Mgr. Katalin Csizmadia, Ing. Edita Hambalková, Ján Pozsonyi, Ing. Eliška Vargová, Mário Vincze, Mgr. Erika Vinczeová*

1. **Správa o kontrolnej činnosti hlavného kontrolóra za rok 2019**

**Štefan Bencze, kontrolór obce** – vypracoval správu o kontrolnej činnosti hlavného kontrolóra obce za rok 2019. Správa bola doručená aj poslancom OZ. V zmysle zákona o obecnom zriadení kontrolór obce je povinný predkladať správu o kontrolnej činnosti obecnému zastupiteľstvu najmenej raz ročne, a to do 60 dní po ukončení kalendárneho roka. Správy boli vypracované na základe vykonaných finančných kontrol, kontrol uznesení OZ, tematických kontrol. Kontrolór obce v roku 2019 vypracoval aj odborné stanoviská – k návrhu viacročného rozpočtu a rozpočtu na príslušný rok a návrhu záverečného účtu.

Po informáciách o správe kontrolnej činnosti poslanci OZ prijali:

**Uznesenie číslo: 105/2018-2022/OZ**

**Obecné zastupiteľstvo v Kráľovej nad Váhom**

**b r a l o n a  v e d o m i e**

**Správu o kontrolnej činnosti hlavného kontrolóra obce za rok 2019**

*Prezentácia: 6 poslancov OZ*

*Správu brali na vedomie 6 poslanci OZ: Mgr. Katalin Csizmadia, Ing. Edita Hambalková, Ján Pozsonyi, Ing. Eliška Vargová, Mário Vincze, Mgr. Erika Vinczeová*

1. **Žiadosť o prenájom nebytových priestorov kultúrneho domu – Stavba schodov 888 s. r. o. Komárno**

**RNDr. Ferenc Bergendi, starosta obce** – v krátkosti informoval prítomných (materiál bol doručený poslancom OZ na prerokovanie v komisiách OZ), že uvedená firma v zastúpení Jozefom Csörgő požiadala o prenájom nebytových priestorov v kultúrnom dome (priestory bývalej pošty) na kancelárske účely. Predmetné priestory boli stavebne prerobené, chýba kúrenie, sanita. Zo strany žiadateľa bola navrhnutá alternatíva, že chýbajúce veci dokončia na vlastné náklady, čo by sa mohlo rozpočítať, ako platba za nájomné. Celkom sa jedná o prenájom 72,10 m² priestoru, za nájomné 21,57€/m², t. j. ročne 1555,20 €.

Predmetnú žiadosť prerokovala komisia stavebná a finančná.

Väčšina členov komisie stavebnej je za ponechanie priestorov, dokončiť stavebné úpravy a využiť na ubytovanie hostí obce.

Členovia finančnej komisie sa zhodli, že treba zverejniť zámer o prenajatí daných priestorov, určiť podmienky akým spôsobom sa budú využívať dané priestory obcou, v prípade, že by v rovnakom čase chceli priestory využiť obec aj firma súčasne, aby obec mala prednosť.

Rozprava medzi prítomnými ohľadom dokončenia, využívania, nájmu predmetných priestorov, obsahu nájomnej zmluvy, atď. (viď. Záznam na DVD)

Po prerokovaní a rozprave poslanci OZ prijali:

**Uznesenie číslo: 106/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l i**

**zámer a spôsob prenájmu nebytových priestorov kultúrneho domu, prípad hodný osobitného zreteľa.**

*Prezentácia: 6 poslancov OZ*

*Zámer a spôsob prenájmu schválili 5 poslanci OZ: Mgr. Katalin Csizmadia, Ing. Edita Hambalková, Ján Pozsonyi, Ing. Eliška Vargová, Mário Vincze, Mgr. Erika Vinczeová*

*Proti schváleniu zámeru a spôsobu hlasoval 1 poslanec OZ, Mário Vincze*

1. **Kúpa rodinného domu s. č. 407 – znalecký posudok**

V zmysle uznesenia č. 95/2018-2022/OZ zo dňa 28.11.2019 bol vypracovaný znalecký posudok č. 1/2020 na stanovenie všeobecnej hodnoty rodinného domu s. č. 407 s príslušenstvom a pozemku reg. C KN parc. č. 684 v Obci Kráľová nad Váhom. Stanovená hodnota nehnuteľnosti je 9600,00 EUR.

**RNDr. Ferenc Bergendi, starosta obce** – informoval prítomných, že bol privolaný k obhliadke na spracovanie znaleckého posudku. Z miestneho šetrenia je možné konštatovať, že

* stavba vzhľadom na jej vek je v dobrom stave, bez narušenia statiky, prehnitia drevených podláh a stropu,
* dom je zariadený predmetmi štýlovo zodpovedajúcimi trendom z konca 20-ho storočia; je vybavený etážovým kúrením na plynové palivo;
* vodovod, vlastná studňa, kanalizácia – vlastná žumpa;
* na pozemku sa nachádzajú objekty, ktoré netvoria predmet znaleckého posudku – letná kuchyňa, drevená šopa;
* v prípade kúpy predmetnej nehnuteľnosti na účely využitia ako „Dom miestnych tradícii“ bude potrebné dom vypratať, vzhľadom na neautentickosť zariadení. Taktiež bude potrebné z okolia domu odstrániť nevhodné železné predmety (lugaš, brána,...). Následne dom zariadiť autentickými predmetmi v rámci organizovanej zbierky v obci.
* v prípade zriadenia „Domu miestnych tradícií“ v organizačnej štruktúre obce bude potrebné vytvoriť pracovné miesto kultúrneho referenta/správcu s pohyblivým pracovným časom, ktorý v rámci kumulovanej funkcie by mohol zabezpečiť i správu kultúrneho domu, domu dôchodcov.

Znalecký posudok a písomná informácia o obhliadke domu bola doručená poslancom OZ. Komisia finančná na svojom zasadnutí prerokovala predmetný materiál. Členovia komisie odporúčajú zrevidovať výdavky v rozpočte, prehodnotiť, z ktorých plánovaných projektov nebudú vyčerpané prostriedky a kúpiť rodinný dom so zreteľom na možnosti rozpočtu obce.

Po informáciách od starostu obce, odporúčaniach finančnej komisie bola rozprava medzi prítomnými ohľadom čerpania rozpočtu obce za prvé dva mesiace, ceny -, vypratania -, využitia predmetnej nehnuteľnosti, využitia ostatných nehnuteľností obce, prijatia nového zamestnanca obce, atď. Do rozpravy sa zapájala Mgr. Gabriela Pappová, majiteľka rodinného domu, ktorá uviedla, že konečná predajná cena je 15000,00 EUR a vyjadrila ochotu počkať s predajom do polroka. (rozpravu viď. záznam na DVD)

Po rozprave poslanci OZ prijali:

**Uznesenie číslo: 107/2018-2022/OZ**

**Obecné zastupiteľstvo v Kráľovej nad Váhom**

**s a  r o z h o d l o**

**predmetný materiál stiahnuť z rokovania do polročnej revízie rozpočtu obce**

*Prezentácia: 6 poslancov OZ*

*Stiahnutie materiálu schválili 6 poslanci OZ: Mgr. Katalin Csizmadia, Ing. Edita Hambalková, Ján Pozsonyi, Ing. Eliška Vargová, Mário Vincze, Mgr. Erika Vinczeová*

1. **Prístavba materskej školy**

**Alžbeta Vadkertiová, referentka OcÚ** – vypracovala informácie, a v krátkosti informovala prítomných ohľadom vyhotovenej projektovej dokumentácie na prístavbu MŠ, možnosti predloženia žiadosti o nenávratný finančný príspevok. Materiál bol doručený poslancom OZ.

Obec je oprávneným žiadateľom o NFP ak spĺňa podmienky:

1. nárast kapacity existujúcej MŠ minimálne o 20 % - projekt spĺňa túto podmienku, kapacita MŠ by bola vyššia o 26,19 %
2. počas sledovaného obdobia, musí byť z celkového počtu detí, ktoré navštevujú MŠ min. 15 % detí z marginalizovanej rómskej komunity (MRK) – táto podmienka v súčasnej dobe by bola splnená na 2,5 % a ani výhľadovo situácia nie je lepšia, nakoľko neevidujeme deti z MRK v predškolskom veku
3. žiadateľ je povinný na konci obdobia udržateľnosti projektu (po 5 rokov) preukázať, že z celkového počtu detí, ktoré navštevovali MŠ bolo min. 25 % z MRK – nesplniteľná podmienka

Po realizácii verejného obstarávania na výber zhotoviteľa na stavebnú časť je predpoklad zníženia celkových rozpočtovaných nákladov stavby: 330863,00 EUR cca o 20 % a to na cca 264690,00 EUR. Celkové náklady obce by boli 83952,40 EUR.

Rozprava medzi prítomnými ohľadom plnenia podmienok výzvy na predkladanie žiadosti o NFP, vypracovaného projektu. V rámci rozpravy **starosta obce,** **RNDr. Ferenc Bergendi** podal informácie, ohľadom možností získania finančných prostriedkov z nadácií z Maďarska, ktoré získal počas pracovnej cesty, ktorú absolvoval začiatkom februára. **Ing. Eliška Vargová, poslankyňa OZ** informovala o harmonograme výziev z IROP, kde má byť taktiež výzva pre rozširovanie kapacít materských škôlok bez podmienky spojenej s MRK. (viď. záznam na DVD)

Po rozprave starosta predniesol návrh na uznesenie:

Obecné zastupiteľstvo v Kráľovej nad Váhom

schvaľuje:

* predloženie Žiadosti o NFP na SO za účelom realizácie projektu s názvom „Materská škola v Obci Kráľová nad Váhom – prístavba“, realizovaného v rámci výzvy OPLZ-PO6-SC612-2019-2, ktorého ciele sú v súlade s platným programom rozvoja obce a platným územným plánom obce
* zabezpečenie finančných prostriedkov na povinné spolufinancovanie realizovaného projektu vo výške min. 5% z celkových oprávnených výdavkov na projekt
* zabezpečenie financovania neoprávnených výdavkov projektu, predstavujúcich rozdiel medzi celkovými výdavkami projektu a celkovými oprávnenými výdavkami projektu z rozpočtu obce.

*Prezentácia: 6 poslancov OZ*

*Návrh uznesenia neschválili 6 poslanci OZ: Mgr. Katalin Csizmadia, Ing. Edita Hambalková, Ján Pozsonyi, Ing. Eliška Vargová, Mário Vincze, Mgr. Erika Vinczeová*

Starosta obce konštatoval, že nakoľko návrh na predloženie žiadosti o NFP nebol schválený obec bude hľadať iné možnosti na získanie FP na realizáciu rozšírenia MŠ.

1. **Plán verejného obstarávania na rok 2020**

**Alžbeta Vadkeriová, referentka OcÚ** vypracovala plán VO, ktorý bol zostavený na základe schváleného rozpočtu obce na rok 2020. Postup pri jednotlivých zákazkách bol zvolený podľa výšky predpokladanej hodnoty resp. čiastky schválenej v rozpočte. Predmetný materiál bol doručený poslancom OZ a v komisiách výstavby a finančnej prerokovaná a odporúčajú plán VO schváliť po oprave niektorých nepresností, na ktoré poslanci OZ upozornili.

Po informáciách o pláne VO poslanci OZ prijali:

**Uznesenie číslo: 108/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**Plán verejného obstarania Obce Kráľová nad Váhom na rok 2020**

*Prezentácia: 6 poslancov OZ*

*Plán VO schválili 6 poslanci OZ: Mgr. Katalin Csizmadia, Ing. Edita Hambalková, Ján Pozsonyi, Ing. Eliška Vargová, Mário Vincze, Mgr. Erika Vinczeová*

1. **Návrh VZN o vyhradení miesta a ustanovení podmienok na umiestňovanie volebných plagátov na verejných priestranstvách počas volebnej kampane**

Predmetný materiál bol stiahnutý z rokovania.

Za stiahnutie predmetného materiálu hlasovali všetci 6 prítomní poslanci OZ

1. **Iné – Záver**
* **MAS – Dolné Považie** – **Výzva na predloženie žiadosti o dotáciu** – občianske združenia, živnostníci a obec môžu podať žiadosti o poskytnutie dotácie do 3.3.2020**.** Obec v rámci výzvy podala žiadosť o dotáciu na rekonštrukciu miestnych komunikácií na ulicu „Péro“ vo výške 37534,00 EUR
* **Informácia - RNDr. Ferenc Bergendi, starosta obce** – podal informácie, ohľadom možností získať finančné prostriedky v tomto roku a aj v budúcnosti na organizovanie stretnutia obcí Združenia Svätého Kráľa, ktoré získal na pracovnej ceste v Maďarsku. (Rozprava ohľadom organizovania stretnutia v roku 2021)
* **Verejné obstarávanie na zber odpadu** – VO bude opakované, bol vykonaný prieskum trhu na určenie predpokladanej hodnoty zákazky. Na základe výsledkov prieskumu trhu bude vyhlásená súťaž vo vestníku UVO – podlimitná užšia súťaž
* Obec sa dala zaregistrovať do projektu **„Zelená obec“** – podmienkou účasti na projekte je vypracovaný „Realizačný plán výsadby“, ktorý bol vypracovaný pre obec. Plán vypracovala firma Rudbeckia, Ing. Straňáková
* **Žiadosť o dotáciu na nákup osobného motorového vozidla** bola podľa výzvy predložená v termíne, výška požadovanej dotácie je 10000,00 EUR
* Obec pripravuje rekonštrukciu verejného rozhlasu – bezdrôtovej

Rozprava medzi prítomnými ohľadom možností podania žiadosti na získanie finančných prostriedkov na rekonštrukciu verejného rozhlasu

**Mário Vincze, poslanec OZ** – pripomenul, že v areáli športové ihriska – tribúna, sú rozbité niektoré okná, celá budova je dosť v zlom stave a dotazoval sa, či sa neplánuje celoplošná oprava/rekonštrukcia.

Bola rozprava medzi prítomnými ohľadom verejného osvetlenia v ulici „Cestoviny“, neuskutočneného zasadnutia s firmou CCE, cvičného výjazdu hasičov v obci, ročného vyhodnotenia PHSR obce a potreby jeho zverejnenia na webovej stránke obce. (viď. záznam na DVD)

**Ján Pozsonyi, poslanec OZ** – sa dotazoval na to, či je v súlade s legislatívou to, že v centre obce začala prevádzka automatov, nakoľko v blízkosti je škola a predsa musí byť dodržaná vzdialenosť.

**RNDr. Ferenc Bergendi, starosta obce** – informoval prítomných, že obec nevydala povolenie, len odpovedala na dotaz, či také zariadenia môžu byť prevádzkované v obci a či obec má VZN týkajúce sa regulácie výherných automatov. Obec listom odpovedala, že je možné umiestňovať také zariadenia a že obec nemá VZN v tejto oblasti. Avšak po spustení prevádzky stavebný úrad začne konať a preverí splnenie legislatívnych podmienok.

Po rozprave **starosta obce, RNDr. Ferenc Bergendi** zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Ing. Eliška Vargová

 starosta obce

 Mgr. Erika Vinczeová